open-index/open-wikipedia-markdown huggingface dataset:
तापी गैस परियोजना

**[[तापी]] गैस परियोजना **अंतर्राष्ट्रीय परियोजना है। तापी शब्द तुर्कमेनिस्तान ,अफगानिस्तान , पाकिस्तान और इंडिया (भारत) के आदि अक्षरों से मिलकर बना है। यह तापी शब्द उक्त चारों देशों को एक साथ व्यक्त करता है। त =तुर्कमेनिस्तान ,अ =अफगानिस्तान ,प =पाकिस्तान और इ=इंडिया। तापी उक्त देशों का संक्षिप्त रूप है। यह परियोजना तुर्कमेनिस्तान से प्रारम्भ होकर अफगानिस्तान और पाकिस्तान से होकर भारत तक जाएगी। 
## लाभान्वित देश
*तुर्कमेनिस्तान
*अफगानिस्तान
*पाकिस्तान
*भारत 
## तापी की योजना
इस योजना में ३३ अरब घन मीटर सालाना गैस अफगानिस्तान के हेरात और कंधार शहरों से होते हुए पाकिस्तान से होकर भारत में सीमान्त नगर फाजिल्का, पंजाब तक पहुंचेगी।

## परियोजना
पाकिस्तान में तुर्कमेनिस्तान के राजदूत मोवलामोव ने इस्लामाबाद में हुए एक समारोह में घोषणा की थी की लंबे समय से अटकी हुई इस परियोजना का शुभारंभ 13 दिसंबर 2015 को तुर्कमेनिस्तान से होगा। भारत के उपराष्ट्रपति हामिद अंसारी ने कहा कि तापी परियोजना भारत का एक सपना है और यह सपना सच होगा।  तुर्कमेनिस्तान में 13 दिसंबर 2015 को शिलान्यास हुआ।  यह परियोजना 2019 तक पूर्ण होने का लक्ष्य है। तापी गैस प्रोजेक्ट की कुल लंबाई करीब 1814 किमी है पाकिस्तान में इस परियोजना पर कार्य प्रारम्भ हो गया है। https://web.archive.org/web/20170305202152/http://www.jagran.com/news/world-tapi-gas-pipeline-feed-route-survey-work-begins-in-pakistan-15624999.html

## लागत
१० अरब डॉलर 
*एशियाई विकास बैंक (एडीबी) ने एक अरब डॉलर ऋण के रूप में तुर्कमेनिस्तान-अफगानिस्तान-पाकिस्तान-भारत (तापी) गैस पाइपलाइन परियोजना के किये प्रस्ताव किया है। 
### परियोजना में लागत की हिस्सेदारी
*तुर्कमेनिस्तान :85%
*अफगानिस्तान :5%
*पाकिस्तान :5%
*भारत :5% 

## रूचि रखने वाले देश
बंगलादेश ने इस योजना में रूचि प्रदर्शित की है। 
## सन्दर्भ

श्रेणी:अंतर्राष्ट्रीय परियोजना
श्रेणी:गैस पाइप लाइन
हरिश्चंद्र घाट

250px|अंगूठाकार|हरिश्चंद्र घाट पर अंत्येष्टि
वाराणसी के सभी घाट बहुत ही मनोरम हैं। परन्तु कुछ घाटों का पौराणिक दृष्टि से विशेष महत्व है उनमें से " हरिश्चंद्र घाट " भी उल्लेखनीय है। यह घाट मैसूर घाट एवं गंगा घाटों के मध्य में स्थित है। हरिश्चंद्र घाट पर  हिन्दुओं के अंतिम संस्कार रात-दिन किए जाते हैं। हरिश्चंद्र घाट के समीप में काशी नरेश ने बहुत भव्य भवन " डोम राजा " के निवास हेतु दान किया थ।। यह परिवार स्वयं को पौराणिक काल में वर्णित "कालू डोम " का वंशज मानता है। हरिश्चंद्र घाट पर चिता के अंतिम संस्कार हेतु सभी सामान लकड़ी कफ़न धूप राल इत्यादि की समुचित व्यवस्था है। इस घाट पर राजा  हरिश्चंद्र माता तारामती एवं रोहताश्व का बहुत पुरातन मंदिर है साथ में एक शिव मंदिर भी है। आधुनिकता के युग में यहाँ एक विद्युत शवदाह भी है,परन्तु इसका प्रयोग कम ही लोग करते हैं। बाबा कालू राम ऐवं बाबा किनाराम जी ने अघोर सिद्धी प्राप्ति के लिऐ यहीं शिव मंदिर पर निशा आराधना की थी। कहा जाता है बाबा किनाराम जी ने सर्वेश्वरी मंत्र की सिद्धी हरिश्चंद्र घाट पर प्राप्त की थी। वर्ष 2020 की होली से चिता भस्म होली की शुरूआत हुई जो इससे पहले केवल मणिकर्णिका घाट पर ही प्रचलित थी । हरिश्चन्द्र घाट पर वाराणसी के साथ ही आसपास के स्थान से भी शव को अंतिम संस्कार के लिए लाते हैं जिस कारण यहाँ शव का प्रमाण पत्र यहाँ नहीं दिया जाता है|वर्तमान समय में पूर्ण रुप से विद्युत शव दाह के लिए नवीनीकरण किया जा रहा है |

## सन्दर्भ

श्रेणी:वाराणसी के दर्शनीय स्थल
श्रेणी:वाराणसी के घाट
श्रेणी:गंगा घाट
श्रेणी:काशी
श्रेणी:राजा हरिशचंद्र
अरे दीवानों मुझे पहचानो

**अरे दीवानों मुझे पहचानो** एक भारतीय हिन्दी वास्तविक धारावाहिक है, जिसका प्रसारण स्टार प्लस पर 2 जनवरी 2009 से 13 फरवरी 2009 तक हुआ। यह शुक्रवार से शनिवार रात को प्रसारित होता था। इसमें कविता कौशिक प्रस्तोता थी। इसमें गुलशन ग्रोवर, महेश मांजरेकर, दिव्या दत्ता, मंदिरा बेदी, और मोना सिंह आदि प्रतिभागी थे।

## सन्दर्भ

## बाहरी कड़ियाँ
* आधिकारिक जालस्थल
चकिया, उत्तर प्रदेश

**चकिया** एक नगर पंचायत है जो उत्तर भारतीय राज्य उत्तर प्रदेश के वाराणसी मंडल के चंदौली जिले में स्थित है। चकिया एक तहसील भी है जिसका मुख्यालय चकिया नगर है।

## भूगोल
चकिया 25.05° N 83.22° E में स्थित है। नगर औसतन 78 मीटर (255 फुट) की ऊँचाई पर स्थित है। क्षेत्र विंध्य पहाड़ियों में बसा है. नगर के समीप ही प्रसिद्ध चंद्रप्रभा वन्यजीव अभयारण्य है (जो चकिया से लगभग 15 किलोमीटर तथा वाराणसी से लगभग 55 किलोमीटर दूरी पर स्थित है)।

## इतिहास
ब्रिटिश भारत में चकिया बनारस राज्य का हिस्सा था, और मिर्जापुर जिले के तहसीलों में से एक था। चकिया के एक ओर विंध्य पठार तो दूसरी ओर गंगा के मैदानी इलाके हैं। तहसील का बड़ा हिस्सा विंध्य पठार में स्थित है। इस क्षेत्र की अर्थव्यवस्था कृषि प्रधान है, और मुख्य रूप से चावल और गेहूँ का उत्पादन होता है। पठार के अंदर मुख्यतया चंद्रप्रभा अभयारण्य है। कर्मनाशा, चंद्रप्रभा और गरई नदियों से तहसील सिंचित है।

## जनसंख्या
भारत की 2011 की जनगणना के अनुसार, चकिया नगर पंचायत की कुल जनसंख्या 17,356 थी, जिसमें 8,306 महिलाएं और 9,050 पुरुष थे। 0-6 वर्ष आयु वर्ग के बच्चों की जनसंख्या 2,440 थी जो नगर पंचायत की कुल जनसंख्या का 14.06% है। नगर की साक्षरता दर 75.9% जो राज्य की साक्षरता दर 67.68% अधिक था। महिला साक्षरता दर 69.91% जबकि पुरुष साक्षरता दर 81.43% के आस-पास थी।

## दर्शनीय स्थल
* **चन्द्रप्रभा अभयारण्य** - अभयारण्य अपने वन्य और पादप जीवन और दो झरने, राजदरी और देवदरी, और एक जलाशय के लिए प्रसिद्ध है। 

* **लतीफ-शाह बांध** - यह बांध 1921 में बन कर तैयार हुआ जो भारत के सबसे पुराने बांधों में से एक है; यह कर्मनाशा नदी पर बनाया गया है। बांध के द्वारा बनाया गया जलाशय सिंचाई और मानव   उपभोग के लिए मुख्य रूप से प्रयोग किया जाता है।

* **काली मंदिर** - देवी काली को समर्पित मंदिर 16 वीं सदी में बनारस स्टेट के राजा ने बनवाया था। मंदिर परिसर में एक बड़ा तालाब भी शामिल है।

* बनारस स्टेट के राजा बलवंत सिंह द्वारा निर्मित महाराजा क़िला - एक छोटा सा किला शिकार के दौरे के दौरान आराम करने के लिए।

* **मूसाखांड** - कर्मनाशा पर ही बने इस बांध के द्वारा बनाई गई जलाशय सिंचाई और मानव उपभोग के लिए मुख्य रूप से प्रयोग किया जाता है।

* **जगेश्वर नाथ मंदिर** - यह मंदिर चंद्रप्रभा के तट पर स्थित भगवान शिव को समर्पित है।

## यातायात
चकिया निकटतम रेलवे स्टेशन (मुगल सराय) से लगभग 29 किमी दूर है। निकटतम हवाई अड्डा वाराणसी (लाल बहादुर शास्त्री अंतरराष्ट्रीय हवाई अड्डा) है। बस सेवा (वाराणसी, सोनभद्र, और चंदौली सहित) पास के प्रमुख शहरों के लिए उपलब्ध है।

## सन्दर्भ

श्रेणी:उत्तर प्रदेश के नगर
श्रेणी:चन्दौली ज़िला
श्रेणी:चन्दौली ज़िले के नगर
दाल में काला

**दाल में काला** भारतीय हिन्दी हास्य धारावाहिक है, जिसका प्रसारण स्टार प्लस पर 1998 में शुरू हुआ। इसके निर्माता आशा पारेख और निर्देशक ज्ञान सहाय हैं। इसके लेखन का कार्य विपुल शाह और सम्पादन इक़्बाल अहमद ने किया है।

## सारांश
राम सिन्हा, जिसके पास एक ढाबा है। वह औरतों से नफ़रत करता है, इस कारण वह किसी भी औरत को अपने ढाबे में आने नहीं देता और चाहता है कि उसके भाई लखन, भरत और शत्रुघन भी औरतों को उसके ढाबे में आने न दें। लेकिन उसके भाई इसके विपरीत सोच वाले होते हैं। वह राम के वहाँ नहीं होते समय अपनी मर्जी से कई तरह के कार्य करते हैं। जिससे कई बार कई तरह के आपदा भी आ जाती है।

## कलाकार
* नवीन निश्चल - राम सिन्हा 
* धरमपाल - लखन सिन्हा 
* दिलीप जोशी - भरत सिन्हा 
* राकेश ठरेजा /रोनाक कोटेचा - शत्रुघन सिन्हा 
* शरद संकला - चारदूत यालगाओंकार / चाय 
* किशोर भानुशाली - कॉफी 
* स्मिता जयकर - किरण 
* स्मिता बंसल - जुली 
* रेणुका शाहने - राजकुमारी 
* शम्मी - मंडोना मौसी 
* फरीदा जलाल (विशेष उपस्थिती) 
* पैंतल - बहु किरदार 
## सन्दर्भ

## बाहरी कड़ियाँ
हेरा फेरी (धारावाहिक)

**हेरा फेरी** भारतीय हिन्दी हास्य धारावाहिक है, जिसका प्रसारण स्टार प्लस पर 1999 में शुरू हुआ।

## सारांश
अजय प्रेमी (शेखर सुमन) और उसकी पत्नी रश्मि प्रेमी (राखी टंडन) को एक वकील से एक सन्देश मिलता है। जिसमें उसके बड़े भाई विजय प्रेमी की दुर्घटना में मौत हो जाती है। उसके जायदाद को उसके और उसके भाई संजय प्रेमी (रोहित रॉय) के मध्य बांटा जाएगा। लेकिन संजय प्रेमी कई वर्षों के लापता रहता है। जायदाद को पाने के लिए अजय को संजय के साथ ही आना होता है। तभी यह जायदाद दोनों को मिल सकती है। अजय और रश्मि जायदाद पाने के लिए अनेक योजनाएँ बनानते रहते हैं।

## कलाकार
* शेखर सुमन - अजय प्रेमी
* राखी टंडन - रश्मि प्रेमी
* रोहित रॉय - संजय प्रेमी
* भावना बालसवार - टीना प्रेमी
* असरानी - बेटरीवाला
* हेमंत पांडे - जीवन

## सन्दर्भ

## बाहरी कड़ियाँ
वाइफ़ बिना लाइफ

***वाइफ़ बिना लाइफ*** (हिन्दी: पत्नी बिना ज़िन्दगी) एक भारतीय हिन्दी वास्तविक धारावाहिक है। जिसका प्रसारण स्टार प्लस में 29 जनवरी 2011 से 12 मार्च 2011 तक शनिवार और रविवार शाम को होता था। इस कार्यक्रम में 10 परिवार होते हैं।

## सारांश
यह कार्यक्रम में 10 परिवार होते हैं। जिसमें पति बिना अपनी पत्नी के घर को चलाते हैं। जिसमें उन्हें सारी ज़िम्मेदारी निभानी होती है। इसमें उन्हें बच्चों को भी देखना होता है, जब उनकी पत्नियाँ छुट्टी पर कहीं घूमने जाते हैं। यह कार्यक्रम उनकी पत्नियों द्वारा ही जाँचा जाता है।

## सन्दर्भ

## बाहरी कड़ियाँ
* आधिकारिक जालस्थल
जी मंत्रीजी

**जी मंत्रीजी** भारतीय हिन्दी हास्य धारावाहिक है, जिसका प्रसारण स्टार प्लस पर 2001 में शुरू हुआ। इसमें मुख्य किरदार में फारूक शेख थे। इसकी कहानी आदि भारतीय थी लेकिन अमेरिकी कंपनी स्टार ने इसके लिए ब्रिटिश कंपनी *बीबीसी* से इजाजद मांगी और इसका प्रसारण शुरू किया।  इसके बहुत कम लोगों द्वारा देखें जाने कारण इसका और प्रसारण ही नहीं हुआ और बने हुए कुछ भाग का भी प्रसारण स्टार ने नहीं किया।

## कलाकार
* फारूक शेख - सूर्य प्रकाश सिंह
* जयंत कृपलानी - राजनाथ माथुर

## सन्दर्भ

## बाहरी कड़ियाँ
टांका

**टांका** राजस्थान के मरुस्थलीय क्षेत्रों में वर्षा जल को संग्रहित करने की परम्परागत प्रणाली है। इसे **कुंड** भी कहते हैं । यह विशेषकर पेयजल के लिए प्रयुक्त होता है । यहाँ का भू-जल लवणीय होता है, इसलिए वर्षा जल टांके में इकट्टा कर पीने के काम में लिया जाता है । टांका का पानी निर्मल होता है।

वास्तव में टांका एक भूमिगत लघु सरोवर है जो ऊपर से ढका होता है। इसका निर्माण मिट्टी से भी होता है और सिमेण्ट से भी।  यह तश्तरी की तरह निर्मित होता है। टांका ३०-४० फुट तक गहरा होता है । पानी निकालने के लिए सीढ़ियों का प्रयोग किया जाता है। ऊपर मीनार जैसी ढेकली बनाई जाती है जिससे पानी खींचकर निकाला जाता है। खेतों में थोड़ी-थोड़ी दूरी पर टांके या कुड़िया बनाई जाती हैं ।  टांका किलों में, तलहटी में, घर की छत पर, आंगन में और खेत आदि में बनाया जाता है । इसका निर्माण सार्वजनिक रूप से लोगों द्वारा, सरकार द्वारा तथा निजी निर्माण स्वंय व्यक्ति द्वारा करवाया जाता है ।  कुछ टांके गांव के अमीरों द्वारा धर्म के नाम पर परोपकार हेतु बनवा दिये जाते हैं । एक परिवार विशेष उसकी देख-रेख करता है । 

टांके का निर्माण जमीन या चबूतरे के ढलान के हिसाब से बनाये जाते हैं। जिस आंगन में वर्षा का जल संग्रहित किया जाता है उसे आगोर या पायतान कहते हैं , जिसका अर्थ होता बटोरना । पायतान को साफ रखा जाता है , क्योंकि उसी से बहकर पानी टांके में जाता है । टांके के मुहाने पर इंडु ( सुराख ) होता है जिसके ऊपर जाली लगी रहती है , ताकि कचरा नहीं जा सके । टांका चाहे छोटा हो या बड़ा उसको ढंककर रखते हैं । पायतान का तल पानी के साथ कटकर नहीं जाए इस हेतु उसको राख, बजरी व मोरम से लीप कर रखते हैं । 

## इतिहास
**टांके** मुख्यतः राजस्थान के ग्रामीण क्षेत्रों में ही बनाये गए हैं अर्थात् देखने को मिलते हैं। इसकी शुरुआत थार रेगिस्तान में ही हुई थी क्योंकि ग्रामीण क्षेत्रों में **टांका** ही एक ऐसा साधन है जिससे गर्मियों के दिनों में प्यास बुझ सके। राजस्थान के फलोदी ,बाड़मेर ,ठाडिया ,बालोतरा इत्यादि जगहों पर ६.१मीटर की गहराई लंबा तथा २.४४ मीटर चौड़ा होता है। इसमें लोग वर्षा का पानी भी इकट्ठा करते हैं तथा टेंकर का पानी भी डलवाते हैं तथा भीषण गर्मी में उपयोग में लिया जाता है।

## आदत
यहां राजस्थान में **टांको** का निर्माण के  बाद इस पर तिथि लिखना एक परम्परा सी बन गयी है। यहां लगभग हर **टांके** पर तिथि आसानी से मिल जाती है। 
.

## निर्माण प्रक्रिया
**टांके** का निर्माण करना खासा कठिन है इसको सर्वप्रथम फावड़ों की सहायता से खोदकर गढ्ढा करते हैं तथा चारों ओर पत्थर की दीवार बना देते हैं फिर सीमेंट को लेप देते हैं और सीमेंट को ७ से ८ दिनों तक अच्छी तरह से पकाते हैं। इस गढ्ढा रूपी **टांके** पर बड़ा लम्बा पत्थर जिसे राजस्थान की स्थानीय भाषा में (चीण) कहते हैं वो लगाते हैं। 

## इन्हें भी देखें
*वर्षा जल संचयन
*बावड़ी

## बाहरी कड़ियाँ
* Water security activities at GRAVIS
* A case study of ''Taanka''
* Thirsty Communities - Harvesting the Rains in Rajasthan at Radio National

## सन्दर्भ

श्रेणी:पानी के साधन
श्रेणी:टांका
श्रेणी:राजस्थान
गुजराती टाइपिंग

**गुजराती टाइपिंग** में टेरा फ्रंट वरून एव स्तुति नामक फ्रंट स्टाइल का इस्तेमाल
किया जाता है।

श्रेणी:गुजराती भाषा
तेरे मेरे सपने (धारावाहिक)

**तेरे मेरे सपने** भारतीय हिन्दी धारावाहिक है, जिसका प्रसारण स्टार प्लस में 4 नवम्बर 2009 से 16 दिसम्बर 2011 तक हुआ। इसके निर्माता *स्फेयर ऑरिजिन* हैं। यह दोपहर को 1 बजे प्रसारित होता था। इसी के साथ हमारी देवरानी, राजा की आएगी बारात, सपनों से भरे नैना आदि धारावाहिक भी प्रसारित होते थे। लेकिन *स्टार* ने दोपहर में प्रसारित होने वाले सारे धारावाहिक को बन्द करने का निर्णय लिया। इसी के साथ इस धारावाहिक का भी प्रसारण बन्द हो गया।

## कलाकार
* एकता तिवारी - राधा
* सौरभ पांडे / यश पंडित - सरजू
* पारुल चौधरी - काम्या ओबराय
* सुलक्षना खत्री - माजी
* ज्ञान प्रकाश - शंभू
* चंद्रेश सिंह - केसू
* अणिमा पगरे - जमुना
* पायल सिंह - लाची
* परिधि शर्मा - मीरा / रानी
* नेहा गोसाइन - कल्कि
* कार्तिक सभरवाल - अक्षय
* राम मेहर जंगरा - लखा

## सन्दर्भ

## बाहरी कड़ियाँ
राजा की आयेगी बारात (धारावाहिक)

**राजा की आयेगी बारात** भारतीय हिन्दी धारावाहिक है, जिसका प्रसारण *[[स्टार प्लस]]* पर 2008 से 2010 तक हुआ। यह कहानी एक रानी की है, जो एक नौकरानी से एक महल की रानी बन जाती है। इसका निर्देशन पंकज कुमार, तारकनाथ मौर्य और पवन कुमार ने किया है। इसके निर्माता आरडी शर्मा, सरोज शर्मा और रश्मि शर्मा हैं।

## सारांश
यह कहानी राजकुमार युधिष्ठिर (कपिल निर्मल) और रानी (अंजलि अब्रोल) की है। पहले रानी एक नौकरानी होती है। बाद में उसकी शादी राजकुमार से हो जाती है। कुछ समय बाद उनकी एक बेटी होती है। लेकिन एक शैतानी शक्ति को राजकुमार से प्यार हो जाता है। वह अपना रूप बदल कर वहाँ आ जाती है। भूमि को यह पता चलता है कि उसका वास्तविक नाम इरा नहीं मोहिनी है। मोहिनी इस बात को छुपाने के लिए भूमि कि आवाज बन्द कर देती है।

## कलाकार
* अंजलि अब्रोल - रानी
* कपिल निर्मल - राजकुमार युधिष्ठिर
* मृणाल कुलकर्णी - कल्याणी / छोटी रानी
* डिंपल झंगियानी - संध्या
* पंकज धीर - राजा साहब
* अमित दुआ - कुँवर रुद्र
* कणिका माहेश्वरी - राजकुमारी भूमि
* रवि भाटिया - बल्मा
* अर्जुन महाजन - वीर
* *अली मर्चन्ट* - कुँवर अंगद
* ज्योस्ताना कार्येकर - दादी
* सिद्धार्थ कुमार - मुन्ना
* अली हसन - भूषण
* कुशल पंजाबी - नील
* पूनम गुलाटी - *एमी*
* ऋषिका मेहनी - इरा
* गुड्डी मारुति - चाची
* एरा सोनी - राजकुमारी नंदिनी
* अनुराग प्रपन्न - ठुमकी बुआ
* अपरा मेहता - झुमकी बुआ
* उपासना सिंह - भानुमती
* दिव्यज्योती शर्मा - काली
* पल्लवी सुभाष चन्द्रन - नमकी
* दिशांक अरोड़ा - कुँवर आर्यमान
* अनुराधा - बड़ी रानी
* जफर - अग्नि
* पृथ्वी जुतशी - वकील
* राज सिंह - सक्षम
* सुनैना फ़ोजदार - निहारिका
* वीया चौधरी - इमली / सोना
* महेश चन्द्र - अपहरणकर्ता

## सन्दर्भ

## बाहरी कड़ियाँ
क्यों होता है प्यार

**क्यों होता है प्यार** भारतीय हिन्दी धारावाहिक है, जिसका प्रसारण *[[स्टार प्लस]]* पर 2002 से 2004 तक हर गुरुवार को रात 8 बजे होता था। इसके बाद इसका पुनः प्रसारण *[[स्टार उत्सव]]* और *टीवी एशिया* में हुआ। इसमें अमित साध और रीवा बब्बर मुख्य किरदार में हैं। इसका निर्देशन नूपुर अस्थाना ने किया है।
## कहानी
"क्यों होता है प्यार" एक **कॉलेज-आधारित** श्रृंखला है जो मूल रूप से **निक्की, आदि और ऐश** - उनके जीवन और प्यार के इर्द-गिर्द घूमती है। **निक्की** - मुख्य नायिका, एक साधारण छोटे शहर की लड़की हैं। निकी और आदि ग्रीनफील्ड्स कॉलेज के सबसे रोमांटिक जोड़े हैं। **आदि** निक्की से प्यार करता है|.*ऐश* आदि की दोस्त है,एक तरफा प्यार करती है। ऐश की सारी ऊर्जा निकी और आदि के बीच के रिश्ते को तोड़ने और आदि को वापस पाने पर केंद्रित है।लेकिन आदि और निक्की को ऐश के इरादों का पता नहीं है, ऐश, निक्की और आदि को साफ अलग कर देती है, कहानी आगे बढ़ती है, क्या आदि और निक्की एक हो जाएंगे??
## कलाकार
* अमित साध / सुदीप साहिर - आदित्य / आदि 
* रीवा बब्बर - निकिता / निक्की 
* शिल्पा तुलसकर 
* सोनल पेंडसे - ऐश्वर्या / एश 
* विकास सेठी - करन / कुक्कू 
* श्रुति सेठ / काम्या पंजाबी - रम्या 
* नाज़नीन पटेल / शालिनी पाल - मालिनी 
* मरमीट सिंह / प्राचीन चौहान - अभी 
* ऋषि कपूर 
* श्वेता गुलाटी - तारा 
* विनय पाठक 

## सन्दर्भ

## बाहरी कड़ियाँ
* आधिकारिक जालस्थल
सुरभि (धारावाहिक)

**सुरभि** भारतीय हिन्दी धारावाहिक है, जिसका प्रसारण पहले दूरदर्शन और उसके बाद स्टार प्लस में होने लगा। यह 1993 से 2001 तक चला। इसके प्रस्तोता रेणुका शहाने और सिद्धार्थ कक हैं। यह उस समय 51% देखा जाता था। इस कारण स्टार ने इसे अपने चैनल में दिखाने हेतु इसके दिखाने का अधिकार खरीद लिया। यह उस समय का सबसे अधिक चलने वाला सांस्कृतिक धारावाहिक था। इस कारण इसे लिम्का पुस्तक में दर्ज कर लिया गया। यह उस समय का सबसे अधिक दर्शक पाने वाला धारावाहिक था।

## सन्दर्भ

## बाहरी कड़ियाँ
संतान (धारावाहिक)

**संतान - हर खुशी है तुमसे** भारतीय हिन्दी धारावाहिक है, जिसका प्रसारण स्टार प्लस में 22 अक्टूबर 2007 से 20 मार्च 2009 तक सोमवार से गुरुवार शाम को होता था। इसका निर्माण शकुतलम ने किया है। इसके निर्देशक सुजीत सिंह और इन्दर दास हैं।

## कलाकार
* दिवाकर पुंदिर - परीक्षित
* सम्राज्ञी नेमा - गायत्री
* Jalak Thacker- Aditya Dixit 
* गौरव खन्ना - शुभ
* दलजीत कौर - सुहाना
* कुशल पंजाबी - आदित्य
* त्रिशिखा तिवारी - अदिति
* शमीन मन्नन - नियम
Priya Thacker - Namrata Aditya Dixit 
* आँचल सभरवाल - संस्कृति

## सन्दर्भ

## बाहरी कड़ियाँ
* आधिकारिक जालस्थल
ब्रायन एक्टन

**ब्रायन एक्टन** (जन्म 1972) एक अमेरिकी कंप्यूटर प्रोग्रामर और इंटरनेट उद्यमी है। वह (जेन कूम के साथ) वाट्सऐप के के सह-संस्थापक है, जोकि एक मोबाइल संदेश अनुप्रयोग है जिसे फेसबुक ने फ़रवरी 2014 में 19 अरब डॉलर में खरीद लिया था। पूर्व में वह याहू! में काम करते थे। 

## संदर्भ

## बाहरी कड़ियाँ
* 
* 

श्रेणी:1972 में जन्मे लोग
श्रेणी:जीवित लोग
ब्लैकबेरी ओएस

**ब्लैकबेरी ओएस** हाथ में पकड़ने वाले उपकरणों के अपने ब्लैकबेरी लाइन स्मार्टफोन के लिए ब्लैकबेरी लिमिटेड द्वारा विकसित एक मालिकाना मोबाइल ऑपरेटिंग सिस्टम है।

## सन्दर्भ

## बाहरी कड़ियाँ
* 
* BlackBerry Developer Website
* BlackBerry OS website
* How To Update Blackberry OS Version
* Blackberry Service Centre in Chennai
श्रेणी:मोबाइल संचालन प्रणाली
फ्रीमियम

thumb|फ्रीमियम व्यापार मॉडल में, व्यापार श्रेणी एक "मुफ्त" श्रेणी के साथ शुरू होता है
**फ्रीमियम **(अंग्रेजी: Freemium) एक मूल्य निर्धारण की रणनीति है जिसके द्वारा एक उत्पाद या सेवा (आम तौर पर सॉफ्टवेयर, मीडिया, खेल या वेब सेवाओं जैसे ऍप्लीकेशन सॉफ्टवेयर) नि: शुल्क प्रदान की जाती है, लेकिन मालिकाना सुविधाओं, कार्यक्षमता, या गुणकारी वस्तुओं के लिए शुल्क (प्रीमियम) देना होता है।

## सन्दर्भ

श्रेणी:व्यापार प्रणालियाँ
कहो ना यार है

**कहो ना यार है** भारतीय हिन्दी वास्तविक धारावाहिक है, जिसका प्रसारण *[[स्टार प्लस]]* में 18 जनवरी 2008 से 18 अप्रैल 2008 तक हुआ। इसके प्रस्तोता करन पटेल हैं।

## प्रतिभागी

## सन्दर्भ

## बाहरी कड़ियाँ
तेरे मेरे बीच में

**तेरे मेरे बीच में** भारतीय हिन्दी वास्तविक धारावाहिक है, जिसका प्रसारण स्टार प्लस में 23 अगस्त 2009 से 10 अक्टूबर 2009 तक शनिवार से रविवार रात 9 बजे देता था। यह अपने 13 दिन के प्रसारण के बाद बन्द हो गया। इसके निर्माता शाहरुख खान और प्रस्तोता फराह खान हैं।

## प्रारूप
हर भाग का अलग विषय होता है। इसे अतिथि विषय अनुसार लोगों को लाते हैं।

## सन्दर्भ

## बाहरी कड़ियाँ
* आधिकारिक जालस्थल
ब्लैकबेरी लिमिटेड

**ब्लैकबेरी लिमिटेड**, जिसे पहले **रिसर्च इन मोशन लिमिटेड** (अंग्रेजी: Research In Motion Limited - RIM) के नाम से जाना जाता था  कनाडा की एक दूरसंचार और बेतार फोन उपकरणों की कंपनी है जोकि सबसे अच्छे स्मार्टफोन और टेबलेट्स के लिए ब्लैकबेरी ब्रांड के विकासकर्ता के रूप में आम जनता और औद्योगिक अनुप्रयोगों और बेतार उपकरणों के प्रबंधन के लिए सुरक्षित और उच्च विश्वसनीयता वाले सॉफ्टवेयर प्रदान करने के लिये भी दुनिया भर में प्रसिद्ध है।ब्लैकबेरी के सॉफ्टवेयर और हार्डवेयर उत्पाद विभिन्न सरकारों की संस्थाओं द्वारा, कार निर्माताओं और औद्योगिक संयंत्रों द्वारा दुनिया भर में इस्तेमाल किए जा रहे हैं। इनमे से अधिकतर गतिविधियाँ लोगो द्वारा अनदेखी की जा रही है। कंपनी का मुख्यालय वाटरलू, ओंटारियो, कनाडा में है। यह सन् 1984 में माइक लाज़रिदिस और डगलस फ्रेगिन द्वारा स्थापित की गई थी।

## सन्दर्भ

श्रेणी:मोबाइल फोन के निर्माताएं
अंतर्राष्ट्रीय सौर गठबंधन

**अन्तरराष्ट्रीय सौर गठबन्धन ** ( ; * इण्टरनेशनल सोलर अलायंस *) (पुराना नाम :  ,  ; * इण्टरनेशनल अजेंसी फ़ॉर सोलर टेक्नोलॉजीज़ एण्ड एप्लिकेशंस * , INSTA ) सौर ऊर्जा पर आधारित 121 देशों का एक सहयोग संगठन है। जिसका शुभारम्भ भारत व फ़्रांस द्वारा 30 नवम्बर 2015 को पैरिस में किया गया। यह भारत के प्रधानमन्त्री श्री नरेन्द्र मोदी जी द्वारा की गयी पहल का परिणाम है। जिसकी घोषणा उन्होंने सर्वप्रथम लन्दन के वेम्बली स्टेडियम में अपने उद्बोधन के दौरान की थी। 

यह संगठन कर्क व मकर रेखा के बीच स्थित राष्ट्रों को एक मंच पर लाएगा। ऐसे राष्ट्रों में धूप की उपलब्धता बहुलता में है। इस संगठन में ये सभी देश सौर ऊर्जा के क्षेत्र में मिलकर काम करेंगे। इस प्रयास को वैश्विक स्तर पर ऊर्जा परिदृश्य में एक बड़े बदलाव के रूप में देखा जा रहा है।

## मुख्यालय
इस संगठन का अन्तरिम सचिवालय राष्ट्रीय सौर उर्जा संस्थान, ग्वालपहाड़ी, गुरुग्राम जनपद में बनाया गया है। इसका उद्घाटन 25 जनवरी 2016 को हुआ था।
मुख्यालय के निर्माण हेतु भारत सरकार ने राष्ट्रीय सौर उर्जा संस्थान कैम्पस के भीतर पाँच एकड़ जमीन आवण्टित की है।

25 जनवरी 2016 को भारत के प्रधानमन्त्री श्री नरेन्‍द्र मोदी और फ़्रांस के राष्ट्रपति श्री फ्रांस्वा ओलान्द ने संयुक्त रूप से अन्तरराष्ट्रीय सौर गठबन्धन मुख्यालय की आधारशिला रखी।

## प्रगति
2016 के मरक्केश जलवायु सम्मेलन में 15 नवम्बर 2016 को इस सन्धि का आधिकारिक प्रारूप प्रस्तुत किया गया और पहले दिन 15 देशों ने इस पर हस्ताक्षर किये। ये देश थे- बांग्लादेश, ब्राज़ील, बुर्कीना फासो, कम्बोडिया, कांगो, डोमिनिकन रिपब्लिक, इथियोपिया, गिनी रिपब्लिक, मैडागास्कर, माली, नौरु, नाइजर, तंज़ानिया तथा तुवालु। वर्तमान में कुल देेेशों की संख्या 76 हो गयी है। पलाउ के जुड़ने के बाद कॉप 26 जलवायु के दौरान अमेरिका उक्त समझौते पर हस्ताक्षर कर आईएसए का 101 वाँ  सदस्य देश बन गया।

## सन्दर्भ

## इन्हें भी देखें
*भारत में सौर ऊर्जा

## बाहरी कड़ियाँ
*इंटरनेशनल सोलर अलायंस समिट में बोले मोदी, सूर्य देवता गठबंधन में सबसे बड़े साथी
* भारत बना सोलर पावर की राजधानी, चीन को इस क्षेत्र में भी देगा चुनौती

श्रेणी:अंतर्राष्ट्रीय संगठन
श्रेणी:सौर ऊर्जा
इकोले पॉलीटेक्निक फेडरल डी लॉज़ेन

right|thumb|300px|लाजेन स्थित स्विस फेडरल तकनीकी संस्थान का हवाई दृष्य ९२००९)
**इकोले पॉलीटेक्निक फेडरल डी लॉज़ेन** (स्विस फेडरल तकनीकी संस्थान, लाजेन ; फ्रेंच : The École polytechnique fédérale de Lausanne (EPFL)) स्विटजरलैण्ड के लॉज़ेन (Lausanne नगर में स्थित एक अनुसंधान विश्वविद्यालय है। इसकी विशेषज्ञता भौतिक विज्ञानों तथा इंजीनियरी के क्षेत्र में है।

विश्व के अग्रगण्य विश्वविद्यालयों में इस संस्थान की गणना होती है। क्यू एस विश्वविद्यालय रैंकिंग के अनुसार सभी विश्वविद्यालयों में इसका स्थान 14वाँ है जबकि केवल इंजीनियरी विश्वविद्यालयों में इसका स्थान 17वाँ है।

श्रेणी:विश्वविद्यालय
निम्बो का नाथ महादेव मंदिर

**निम्बो का नाथ महादेव मन्दिर** (अंग्रेजी :**Nimbo Ka Nath Mahadev Temple**) 
निंबो का नाथ महादेव मंदिर राजस्थान के पाली जिले में साण्डेराव के पास फालना रोड पर स्थित है । यह मंदिर भगवान शिव को समर्पित है और पूरे साल कई भक्तों को आकर्षित करता है। निम्बाराम रेबारी नामक व्यक्ति को भगवान शिव का दर्शन होता है उसी के नाम पर इसे निम्बेश्वर महादेव मंदिर के नाम से भी जाना जाता है । यह पाली के लोगों और पाली में भगवान शिव के भक्तों की महान आस्था का केंद्र है। फालना और संदेराव मार्ग के बीच स्थित निंबो का नाथ वही मंदिर है, जो हिंदू पौराणिक कथाओं के अनुसार, जहां पांडवों की मां कुंती, निर्वासन की अवधि के दौरान हिंदू देवता शिव की पूजा की। मंदिर की दीवारों पर कई नक्काशी की गई है और यह पाली शहर का एक प्रमुख हिस्सा है। मंदिर विशेष अवसरों के दौरान मेलों का आयोजन करता है और इस दौरान मंदिर पूरी तरह से एक नया रूप सजाता है। इस मेले के दौरान कई लोग मंदिर जाते हैं और देवता से आशीर्वाद लेते हैं। मंदिर परिसर के अंदर स्थापित भगवान शिव की मूर्ति को खूबसूरती से तैयार किया गया है। मंदिर के अंदरूनी हिस्से से अगरबत्ती की महक आती है। पांडवों ने भी इस स्थान पर एक नवदुर्गा की स्थापना की और शिवरात्रि और बैसाखी पूर्णिमा के दौरान यहां मेलों का आयोजन किया जाता है।

## सन्दर्भ

श्रेणी:राजस्थान में हिन्दू मन्दिर
श्रेणी:भारत के शिव मन्दिर
श्रेणी:मन्दिर आधार
श्रेणी:पाली ज़िला
लता सभरवाल

**लता सभरवाल सेठ** (जन्म २८ अगस्त १९७५) एक भारतीय फ़िल्म तथा टेलीविज़न अभिनेत्री है। यह मुख्य रूप से **विवाह** तथा यह रिश्ता क्या कहलाता है टेलीविज़न धारीवाहिक के लिए जानी जाती है इनके अलावा ये २०१५ की सुपरहिट फ़िल्म प्रेम रतन धन पायो में एक सहायक भूमिका के तौर पर अभिनय कर चूकी है। 

## सन्दर्भ

श्रेणी:अभिनेत्री
श्रेणी:1975 में जन्मे लोग
श्रेणी:जीवित लोग
नव्या (धारावाहिक)

**नव्या** भारतीय हिन्दी धारावाहिक है, जिसका प्रसारण स्टार प्लस पर 4 अप्रैल 2011 से 29 जून 2012 तक रात को 10 बजे देता था। इसका निर्माण स्वस्तिक नामक कंपनी ने किया है। यह फरवरी 2012 को समाप्त होने वाला था। उसके स्थान पर सजदा तेरे प्यार में आने वाला था। लेकिन बाद में इसे भी प्रसारित करने का निर्णय लिया गया और यह 6 बजे प्रसारित होने लगा। लेकिन इसे कम लोगों द्वारा देखे जाने के कारण जून 2012 में रोक दिया गया।

## कहानी
अनंत को नव्या की माँ जन्मदिन की बधाई देते हुए देख लेती है। नव्या की माँ को इस पर कुछ शक होता है। वह रेणुका को नव्या से बात करने के लिए कहती है। नव्या अपने और अनंत के बीच की सारी बात रेणुका को बता देती है। रेणुका यह बात उसकी माँ से छुपा लेती है। लेकिन जब बाद में नव्या की माँ को उसके और अनंत के रिश्ते के बारे में पता चलता है, तो वह उसे कानपुर में उसकी दादी के घर भेज देती है। यह भी कहती है कि वह अब अनंत से कोई भी बात नहीं करेगी।

## कलाकार
* सोम्या सेठ — नव्या अनंत वाजपाई
* शहीर शेख — अनंत वाजपाई
* गिरीश सहदेव — दीपक मिश्र
* क्षिती जोग — नीता मिश्र
* श्रुति शर्मा — रेणुका

## सन्दर्भ

## बाहरी कड़ियाँ
घरवाली ऊपरवाली और सन्नी

**घरवाली ऊपरवाली और सन्नी** भारतीय हिन्दी धारावाहिक है, जिसका प्रसारण स्टार प्लस में 2003 से 2004 तक हुआ। इसका निर्देशन श्रेय गुलेरी ने किया है। इसमें मुकुल देव, श्रुति उलफत, सीमा कपूर और कैवल्य छेड़ा मुख्य किरदार में हैं।

## सारांश
यह कहानी रवि के जिन्दगी के इर्द-गिर्द घूमता रहता है। उसकी पहली पत्नी शादी के कुछ वर्षों बाद ही मर जाती है। वह दूसरी शादी कर लेता है और उसका 10 वर्ष का बेटा भी होता है। उसकी मुसीबत तब शुरू होती है, जब एक जादूगर उसकी पत्नी की आत्मा को गलती से बुला लेता है।

## कलाकार
* मुकुल देव - रवि
* श्रुति उलफ़त
* सीमा कपूर - पूजा
* कैवल्य छेड़ा - मोंटी

## सन्दर्भ

## बाहरी कड़ियाँ
*
गढ़ीया(धारी)

**गढ़ीया** () भारत देश में गुजरात राज्य के सौराष्ट्र एवं काठियावाड़ प्रान्त में अमरेली ज़िले के ११ तहसील में से एक धारी तहसील का महत्वपूर्ण गाँव है। गढ़ीया गाँव के लोगों का मुख्य व्यवसाय खेती, खेतमजदूरी, पशुपालन और रत्नकला कारीगरी है। यहाँ पे गेहूँ, मूंगफली, तल, बाजरा, जीरा, अनाज, सेम, सब्जी, अल्फला इत्यादि की खेती होती है। गाँव में विद्यालय, पंचायत घर जैसी सुविधाएँ हैं। गाँव से सबसे नज़दीकी शहर अमरेली है। यहाँ पे शेर, तेंदुआ जैसे हिंसक वन्य प्राणी भी पाए जाते हैं।

## बाहरी कड़ियाँ
* अधिकारिक जालस्थल पर धारी तहसील के गाँव की सूची
* अमरेली ज़िला पंचायत का जालस्थल
* गुजरात सरकार के पाॅर्टल में अमरेली
* अमरेली ज़िला पोलीस जालस्थल
## इन्हें भी देखें
चला चेंज का चक्कर

**चला ''चेंज'' का चक्कर** (हिन्दी: चला परिवर्तन का चक्कर) एक भारतीय हिन्दी वास्तविक धारावाहिक है, जिसका प्रसारण स्टार प्लस में 23 मार्च 2008 से 6 अप्रैल 2008 तक हुआ था। यह हर रविवार रात साड़े सात बजे देता था, जिसे श्रुति सेठ प्रस्तुत करती थी।

## प्रारूप
इस कार्यक्रम में एक दिन के लिए प्रतिभागी किसी अभिनेता या खिलाड़ी आदि के जैसे जीवन जीते हैं और वहीं कोई अभिनेता या खिलाड़ी आदि उस प्रतिभागी की तरह जीवन जीते हैं।

## हस्तियाँ
* महेंद्र सिंह धोनी - 30 मार्च
* सैफ अली खान - 6 अप्रैल
* जूही चावला - 23 मार्च 

## सन्दर्भ

## बाहरी कड़ियाँ
पिक्स्लर

**पिक्स्लर** क्लाउड आधारित कई फोटो संपादक, छवि-टूल स्क्रीन ग्रैबर तथा इसी प्रकार की अन्य प्रणालियों का समूह है। इसकी रचना गैर-पेशेवर लोगों के लिए की गयी थी तथापि इसमें साधारण से लेकर अति विकसित प्रणालियों का समावेश किया गया है इसका उपयोग पी सी, स्मार्टफोन, टेबलेट तथा मोबाइल फोन पर इसके अनुप्रयोग के माध्यम से किया जा सकता है। 2013 में टाइम ने इसे 50 श्रेष्ठ जालस्थल की सूची में रखा।

## इतिहास
इसका निर्माण स्वीडन में वर्ष 2008 में ओला सेवाण्डेर्सोन ने किया था। 19 जुलाई 2011 को ऑटोडेस्क नामक कंपनी ने इसे खरीद लिया।

## सन्दर्भ

## बाहरी कड़ियाँ
* आधिकारिक जालस्थल

श्रेणी:ऑनलाइन सेवाएँ
गोंडवाना विश्वविद्यालय

**गोंडवाना विश्वविद्यालय** एक भारतीय सरकारी विश्वविद्यालय है। जो गडचिरोली, महाराष्ट्र, भारत में स्थित है।

## सन्दर्भ

## बाहरी कड़ियाँ
* आधिकारिक जालस्थल

श्रेणी:महाराष्ट्र के विश्वविद्यालय
हम सब बाराती

**हम सब बाराती** भारतीय हिन्दी हास्य धारावाहिक है, जिसका प्रसारण ज़ी टीवी पर 4 अप्रैल 2004 से रविवार से बुधवार रात 8 बजे देता था। इसका निर्माण और निर्देशन का कार्य संजय छेल ने किया है। इसमें मुख्य किरदार में टीकू तलसानिया, दिलीप जोशी आदि हैं।

## सारांश
यह एक परिवार की कहानी है, जो शादियों में होने वाले सजावट तैयारी आदि का कार्य करता है। परिवार का हर सदस्य एक विशेष कार्य को करता है।

## कलाकार
* टीकू तलसानिया
* दिलीप जोशी - नथु मेहता

## सन्दर्भ

## बाहरी कड़ियाँ
गूगल ड्राइव

**गूगल ड्राइव** गूगल द्वारा विकसित एक क्लाउड-आधारित फ़ाइल भंडारण, फ़ाइल साझाकरण और सहयोगात्मक कार्य सेवा है। यह उपयोगकर्ताओं के फ़ाइलों को ऑनलाइन सुरक्षित रखने, फ़ाइलें साझा करने, और दस्तावेजों को संपादित करने, स्प्रेडशीट, और सहयोगियों के साथ प्रस्तुतियों की अनुमति देता है। गूगल ड्राइव में गूगल डॉक्स, शीट और स्लाइड शामिल है, जोकि दस्तावेजों, स्प्रेडशीट, प्रस्तुति, ड्राइंग, और रूपों को सहयोगी संपादन की अनुमति देने वाला एक उत्पादकता सॉफ्टवेयर है।

गूगल ड्राइव 24 अप्रैल 2012 को शुरू किया गया था  और अक्टूबर 2014 के अनुसार 24 मिलियन मासिक सक्रिय उपयोगकर्ता थे।

## सन्दर्भ

श्रेणी:गूगल सेवाएँ
जोश मलसियानी

**जोश मलसियानी** (1883-1976), जन्म समय लभु राम, अपने समय के एक बहुत प्रशंसित उर्दू कवि थे। वह जालंधर के एक कसबे मलसिया में पैदा हुए जो 19 वीं शताब्दी में सर कलीम सिंह बेदी के रावलपिंडी पलायन तक बेदी परिवार का डोमेन था।  उनके  पिता पंडित मोती राम भी अनपढ़ थे और पेशावर के किस्सा ख्वानी बाजार में उनकी मिठाई दुकान थी। माँ ने बड़ी मेहनत और जतन से जोश को शिक्षा दिलवाई।उन्होंने 1897 में वर्नाक्यूलर मिडिल की परीक्षा पास की। जालंधर के कई स्कूलों में अध्यापन का काम किया।  लाहौर में एक शिक्षक के रूप में प्रशिक्षित होने के बाद जोश ने जालंधर में एक स्कूल में उर्दू और फारसी अध्यापन शुरू कर दिया, लेकिन 1913 में नकोदर में स्थायी रूप से बस गए और यहाँ पर एक स्कूल शिक्षक के रूप में  और नवोदित उर्दू कवियों मार्गदर्शक अपने जीवन के बाकी समय बतीत किया। उसने अपने आप उर्दू कविताएँ लिखना शुरू कर दिया था जब  वह आठ साल के थे और बाद में मिर्जा खान दाग़ देहलवी के एक शिष्य बन गए। रत्न पंडोरवी, साहिर होशियारपुरी और नरेश कुमार शाद उनके शागिर्द थे। उनकी सबसे महत्वपूर्ण लेखनी - *दीवान-ए-ग़ालिब मा' शरह *, जो ग़ालिब की उर्दू शायरी पर एक विद्वताभरपूर टिप्पणी है। 1971 में उन्हें पदम श्री सम्मान से सम्मानित किया गया।

## सन्दर्भ

श्रेणी:१९७६ में निधन
श्रेणी:उर्दू शायर
श्रेणी:जालंधर के लोग
कहानी घर घर की

**कहानी घर घर की** भारतीय हिन्दी धारावाहिक है, जिसका प्रसारण स्टार प्लस में 16 अक्टूबर 2000 से 9 अक्टूबर 2008 तक हुआ। इसका निर्माण एकता कपूर ने किया है। इसके निर्देशन का कार्य अरविंद बब्बल, अनिल कुमार, भरत भाटिया, राकेश मल्होत्रा, राजेश बब्बर, रवीन्द्र गौतम, संतोष कोल्हे, दीपक छावन, राजेश सेठी, आनन्द राउत, अजय विमल, आशीष श्रीवास्तव आदि ने किया है।

## कलाकार
* साक्षी तंवर - पार्वती ओम अगरवाल / स्वाति दीक्षित / जानकी देवी
* किरण करमरकर - ओम विश्वनाथ अगरवाल / ऋषभ राय चौधरी
* लिली पटेल - रुक्मणी केदारनाथ अगरवाल
* ज्योत्स्ना कार्येकर - नानी
* दीपक काजीर - विश्वनाथ केदारनाथ अगरवाल
* नयन भट्ट - कृष्ण विश्वनाथ अगरवाल
* नीलम मेहरा - वंदना अगरवाल
* अरुणा ईरानी - नारायणी देवी
* संजीव त्यागी - मिस्टर मल्होत्रा

## सन्दर्भ

## बाहरी कड़ियाँ

श्रेणी:बालाजी टेलीफिल्म्स के धारावाहिक
विश्व एड्स दिवस

**विश्व एड्स दिवस**, 1988 के बाद से 1 दिसंबर को हर साल मनाया जाता है, जिसका उद्देश्य एचआईवी संक्रमण के प्रसार की वजह से एड्स महामारी के प्रति जागरूकता बढाना, और इस बीमारी से जिसकी मौत हो गई है उनका शोक मनना है। सरकार और स्वास्थ्य अधिकारी, ग़ैर सरकारी संगठन और दुनिया भर में लोग अक्सर एड्स की रोकथाम और नियंत्रण पर शिक्षा के साथ, इस दिन का निरीक्षण करते हैं।

एड्स का पूरा नाम 'एक्वायर्ड इम्यूलनो डेफिसिएंशी सिंड्रोम' (acquired immune deficiency syndrome) है और यह एक तरह का विषाणु है, जिसका नाम HIV (Human immunodeficiency virus) है.

विश्व एड्स दिवस विश्व स्वास्थ्य संगठन (डब्ल्यूएचओ) द्वारा चिह्नित ग्यारह आधिकारिक वैश्विक सार्वजनिक स्वास्थ्य अभियानों में से एक है, साथ ही विश्व स्वास्थ्य दिवस, विश्व रक्तदाता दिवस, विश्व टीकाकरण सप्ताह, विश्व तपेदिक दिवस, विश्व तंबाकू निषेध दिवस, विश्व मलेरिया दिवस , विश्व हेपेटाइटिस दिवस, विश्व रोगाणुरोधी जागरूकता सप्ताह, विश्व रोगी सुरक्षा दिवस और विश्व चगास रोग दिवस।

2020 तक, एड्स ने दुनिया भर में 36.3 मिलियन (27.2 मिलियन और 47.8 मिलियन के बीच) लोगों की जान ले ली है, और अनुमानित 37.7 मिलियन लोग एचआईवी के साथ जी रहे हैं, जो इसे दर्ज इतिहास में सबसे महत्वपूर्ण वैश्विक सार्वजनिक स्वास्थ्य मुद्दों में से एक बनाता है। दुनिया के कई क्षेत्रों में एंटीरेट्रोवाइरल उपचार में हाल ही में सुधार के लिए धन्यवाद, एड्स महामारी से मृत्यु दर 2004 में अपने चरम के बाद से 64% कम हो गई है (2004 में 1.9 मिलियन, 2020 में 680 000 की तुलना में)। साल 2023 वर्ल्ड एड्स डे की थीम लेट कम्यूनिटीज लीड (Let Communities Lead) है।

## इतिहास

प्रारंभ में विश्व एड्स दिवस को सिर्फ बच्चों और युवाओं से ही जोड़कर देखा जाता था परन्तु बाद में पता चला कि एचआईवी संक्रमण किसी भी उम्र के व्यक्ति को प्रभावित कर सकता है. इसके बाद साल 1996 में HIV/AIDS पर संयुक्त राष्ट्र ने वैश्विक स्तर पर इसके प्रचार और प्रसार का काम संभालते हुए साल 1997 में विश्व एड्स अभियान के तहत संचार, रोकथाम और शिक्षा पर कार्य करना शुरू किया. विश्व एड्स दिवस 1 दिसंबर 1988 को होना चाहिए। सैन फ्रांसिस्को के एक पूर्व टेलीविजन प्रसारण पत्रकार बन्न ने 1 दिसंबर की तारीख की सिफारिश की थी, यह मानते हुए कि यह पश्चिमी समाचार मीडिया द्वारा विश्व एड्स दिवस के कवरेज को अधिकतम करेगा, अमेरिकी चुनावों के बाद पर्याप्त रूप से लंबे समय तक लेकिन क्रिसमस की छुट्टियों से पहले।

अपने पहले दो वर्षों में, विश्व एड्स दिवस की थीम बच्चों और युवाओं पर केंद्रित थी। जबकि इस विषय की पसंद की उस समय कुछ लोगों द्वारा इस तथ्य की अनदेखी करने के लिए आलोचना की गई थी कि सभी उम्र के लोग एचआईवी से संक्रमित हो सकते हैं, इस विषय ने बीमारी के आस-पास के कुछ कलंक को कम करने और पारिवारिक बीमारी के रूप में समस्या की पहचान को बढ़ावा देने में मदद की।

## इलाज़
अमेरिकन जीन टेक्नोलॉजीज का दावा है कि एक जीन थेरेपी के माध्यम से एचआईवी-एड्स का इलाज संभव है। कंपनी का दावा है कि हमने इस दिशा में अपना शोध कार्य पूरा करते हुए फाइनल रिपोर्ट एफडीए को सौंपी है। विशेषज्ञों का मानना है कि इस ड्रग्स से एचआईवी को जड़ से खत्म किया जा सकता है।

## सन्दर्भ

श्रेणी:स्वास्थ्य जागरूकता दिवस
हद कर दी

**हद कर दी** भारतीय हिन्दी धारावाहिक है, जिसका प्रसारण ज़ी टीवी पर 1998 से 1999 तक हुआ। इसका निर्देशन सचिन पिलगाँवकर ने किया है। इसमें मुख्य किरदार में दारा सिंह, रीता भादुरी आदि हैं।

## कलाकार
* दारा सिंह - देवेन्दर सिंह धन्वा
* रीता भादुरी - किरण / बीजी
* महेश ठाकुर - सूरज सिंह धन्वा
* शिल्पा तुलसकर - नम्रता धन्वा
* स्वप्निल जोशी - नीरज सिंह धन्वा / निककु
* पल्लवी कुलकर्णी - रिया धन्वा
* कबीर सदानन्द - कुणाल मल्होत्रा (रिया का पति)
* सुमीत राघवन - राजू
* किशोरी गोडबोले - शोभा
* शहज़ाद ख़ान - पठान

## सन्दर्भ

## बाहरी कड़ियाँ
विकास

**विकास** नाम से कई लेख हैं:-
* विकास मार्ग
* विकास महाराज
* संधारणीय विकास
* ग्रामीण विकास राज्यमंत्री, भारत सरकार
* शहरी विकास राज्यमंत्री, भारत सरकार
* पश्चिमांचल विकास क्षेत्र
* पुर्वांचल विकास क्षेत्र
* दिल्ली विकास प्राधिकरण
* वाराणसी विकास प्राधिकरण
समैरा राव

**समैरा राव** एक भारतीय फ़िल्म और टेलीविज़न अभिनेत्री है। 

## टेलीविज़न
* *[[लव मैरिज या अरेंज मैरिज]]* - मानसी अनूप सिसोदिया
* *[[क्राइम पेटरोल]]*
* *[[सावित्री (धारावाहिक)|सावित्री]]* - कैमियो
* *[[सावधान इण्डिया @ 11]]*

## फ़िल्मोग्राफ़ी
* २०१५ *[[प्रेम रतन धन पायो]]* - समीरा
* २०१० "इसी लाईफ़ में" - वल

## बाहरी कड़ियाँ
*
## सन्दर्भ

श्रेणी:अभिनेत्री

श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:1992 में जन्मे लोग
ताज ख़ान करानी

**ताज ख़ान करानी** (अंग्रेजी :Taj Khan Karaani) (शासनकाल १५६४-१५६६) करानी राजवंश के स्थापक थे। 

## सन्दर्भ

श्रेणी:बंगाल के शासक
श्रेणी:भारतीय पश्तून
श्रेणी:सोलहवीं सदी के भारतीय लोग
श्रेणी:पश्चिम बंगाल का इतिहास
श्रेणी:भारत का इतिहास
आवाज़ - दिल से दिल तक

**आवाज़ - दिल से दिल तक** भारतीय हिन्दी धारावाहिक है, जिसका प्रसारण ज़ी टीवी में 10 अगस्त 2003 से शुरू हुआ।

## कलाकार
* राम कपूर
* गोविन्द नामदेव
* सुधीर पांडे

## सन्दर्भ

## बाहरी कड़ियाँ
कभी हाँ कभी ना (धारावाहिक)

**कभी हाँ कभी ना** भारतीय हिन्दी हास्य धारावाहिक है, जिसका प्रसारण ज़ी टीवी पर 8 नवम्बर 2004 से 19 मई 2005 तक हुआ। इसका निर्देशन भूषण पटेल ने और निर्माण सृष्टि आर्य ने किया है।

## प्रारूप
यह धारावाहिक तीन लड़कों के जीवन पर आधारित है। वह सभी अलग अलग व्यवहार वाले होते हैं।
;आदित्य
यह अपने सपनों की लड़की की तलाश करते रहता है। यह अपने कमरे में एक रिक्त तस्वीर लगाए रहता है। यह अपनी जगह में बहुत अच्छा होता है, लेकिन कुछ भी काम नहीं करते रहता है। इसका एक कंपनी भी है, लेकिन उसे भी उसका भाई चलाते रहता है। इसका काम केवल कार्यालय में जाकर अपनी खूबसूरत सहायक के साथ बैठना और बाद में घर आ जाने तक ही सीमित रहता है। कभी कभी यह कोई लड़की रहने से घर से बाहर भी घूमने जाता है।
;चेतन
यह एक विज्ञापन कंपनी में कार्य करता है। लेकिन हमेशा दूसरे कार्य मुख्यतः लड़कियों के, करता रहता है। इसे प्यार में कोई विश्वास नहीं है। लेकिन यह एक लड़की से प्यार करने लगता है, जिसकी मंगनी हो चुकी होती है।

;दीपांकर
यह बिलकुल भी ठीक से नहीं रहता है। इसकी बहन चाहती है कि यह जल्द से जल्द शादी कर ले। क्योंकि यह अपने मित्रों के कारण बिगड़ रहा है। यह बैंक में कार्य करता है और हमेशा अपनी आईएएस बहन से डरते रहता है।

## कलाकार
* मिहिर मिश्रा - आदित्य
* कुशल पंजाबी - चेतन
* विशाल सिंह - दीपांकर
* डिंपल इनामदार - अनन्या
* मुस्कान मिहनी - संजना
* गौरव चोपड़ा - कबीर
* सत्यजीत शर्मा - कार्तिक
* पायल नायर - वन्दना
* तराना राजा कपूर - देविका
* दिव्या जगदले - विशाखा
* किकू शारदा - जय
* सोनिया कपूर - अवंतिका
* सुहासी गोरडिया धामी - समानथा

## सन्दर्भ

## बाहरी कड़ियाँ
करीना करीना

**करीना करीना** भारतीय हिन्दी हास्य धारावाहिक है, जिसका प्रसारण ज़ी टीवी पर 1 सितम्बर 2004 से 17 अक्टूबर 2005 तक हुआ। इसका निर्देशन हबीब फैजल ने और निर्माण निर्वाना नामक कंपनी ने किया है। इसमें कई नामी हस्तियाँ आ चुके हैं।

## कलाकार
* कुलराज रंधावा - करीना
* नन्दिता पुरी - करीना की माँ
* संदीप रजोरा - तुषार पांडे
* शरोख बरोचा - प्रेम मोटवानी
* सुधीर पांडे - त्रिभुवनदास पांडे
* वन्दना गुप्ते - निलंबरीदेवी पांडे
* अतुल श्रीवास्तव - पीके श्रीवास्तव
* मनमीत सिंह - करीना के घर का मालिक
* नीरू बाजवा - लोलो
* करनवीर सिंह - करीना का प्रेमी
* मोनिषा करोंजी - लोलो की माँ

## सन्दर्भ

## बाहरी कड़ियाँ
आइडिया जल्सा

**आइडिया जल्सा** भारतीय हिन्दी वास्तविक संगीत कार्यक्रम है, जिसका प्रसारण दूरदर्शन पर 27 मई 2006 से शुरू हुआ था। 2011 में इसे ज़ी टीवी ने ले लिया और 2012 में इसका प्रसारण अमेरिका में शुरू हुआ।

## इतिहास
इसका प्रसारण पहली बार दूरदर्शन में 27 मई 2006 से शुरू हुआ था, जिसे 2011 में ज़ी टीवी ने ले लिया और उसके एक वर्ष पश्चात 2012 में इसका प्रसारण अमेरिका में किया। इसके बाद यह कुल 165 देशों में प्रसारित हो चुका है। इसका नाम इस कारण जल्सा रखा गया क्योंकि पंडित जसराज के पिता पंडित मनीराम संगीत के इस तरह के कार्यक्रम को जल्सा नाम से बुलाते थे।

## प्रारूप
यह छोटे कलाकारों को राष्ट्रीय मंच प्रदान करता है। जिसमें यह कई तरह के उपकरण आदि और अभ्यास की भी सुविधा उपलब्ध करता है। यह कार्यक्रम पूरे भारत में अलग अलग जगह पर होते हैं। जिसमें 12 शहर में इसका आयोजन होता है।

## सन्दर्भ

## बाहरी कड़ियाँ
बसेरा

**बसेरा** शब्द से निम्न लेख हैं:-

* बसेरा (दूरदर्शन धारावाहिक)
* बसेरा (ज़ी टीवी धारावाहिक)
* बसेरा (2009 धारावाहिक)
;फिल्म
* बसेरा (1981 फ़िल्म)
;स्थान
* बसेरा, द्वाराहाट तहसील
द्विस्वन

स्वनविज्ञान में, साथ-साथ आने वाले स्वनों (Phone) के युग्म को **द्विस्वन** (diphone) कहते हैं। इसका उपयोग एक स्वन से दूसरे स्वन में संक्रमण को रिकॉर्ड करने के सन्दर्भ में किया जाता है।

निम्नांकित चित्र में P1, P2, आदि एक के बाद एक आने वाले स्वन हैं। इनके संगत D1-2, D2-3, आदि द्विस्वन हैं।

 |P1===|P2===|P3===|P4===|P5===|P6===|
 |D1-2=|D2-3=|D3-4=|D4-5=|D5-6=|

यदि किसी भाषा में स्वनों की संख्या P है तो गणितीय सिद्धान्त से निकाला जा सकता है कि कुल सम्भव द्विस्वनों की संख्या P2 होगी। किन्तु द्विस्वनों की कुल संख्या इस सैद्धान्तिक संख्या P2 से काफी कम होती है क्योंकि सभी भाषाओं में इस बात का प्रतिबन्ध होता है कि किस स्वन के बाद कौन स्वन आ सकता है और कौन नहीं।

स्पेनी भाषा में लगभग 800 द्विस्वन हैं जबकि जर्मन भाषा में लगभग 2,500। 

द्विस्वनों का महत्व वाक् संश्लेषण की दृष्टि से है। पहले से रिकॉर्ड किये गये द्विस्वनों को जोड़कर जो ध्वनि प्राप्त होती है वह उस ध्वनि की अपेक्षा काफी अच्छी होती है जो केवल स्वनों को जोड़कर निर्मित की जाती है। एमब्रोला परियोजना (Mbrola Project) द्विस्वनों के संश्लेषण पर ही आधारित है।

## इन्हें भी देखें
* त्रिस्वन (Triphone)
* द्विस्वन संश्लेषण (डाइफोन सिन्थेसिस)

## बाहरी कड़ियाँ
*The Mbrola Project

श्रेणी:स्वनिकी
एम्स अनुसंधान केंद्र

**एम्स अनुसंधान केंद्र** (अंग्रेजी: Ames Research Center - ARC), आमतौर पर **नासा एम्स** के रूप में जाना जाता है, कैलिफोर्निया की सिलिकॉन वैली में मोफ्फेत फेडरल एयर फील्ड (:en:Moffett Federal Airfield) पर स्थित एक प्रमुख नासा अनुसंधान केन्द्र है।
गूगल ग्लास

**गूगल ग्लास **(अंग्रेजी: Google Glass)** ** एक हेडसेट, या प्रकाश्य शीर्ष मढ़ित प्रादर्शी है, जोकि चश्मा की एक जोड़ी की तरह पहना जाता है। यह एक सर्वव्यापी कंप्यूटर का निर्माण करने के मिशन के साथ विकसित किया गया था। गूगल ग्लास एक स्मार्टफोन की तरह हाथों के बिना इस्तेमाल के प्रारूप में जानकारी प्रदर्शित करता है। पहननेवाला प्राकृतिक भाषा आवाज आदेशों के माध्यम से इंटरनेट के साथ संवाद करता है।

## सन्दर्भ



श्रेणी:गूगल
श्रेणी:गूगल सेवाएँ
इब्राहिम इब्न मुहम्मद

**हजरथ इब्राहिम इब्न मुहम्मद** (अरबी लिपि: إبرهيم بن محمد) इस्लाम के पैग़म्बर हजरत मुहम्मद और  मरिया अल-क़ीब्टिय्या के बेटे थे। केवल 18 महीने की आयु में इनकी मृत्यु हो गयी।

## भाई बहन
*क़ासिम इब्न मुहम्मद
*अब्दुल्ला इब्न मुहम्मद
*ज़ैनब बिन्त मुहम्मद
*रुक़य्या बिन्त मुहम्मद
*उम्म कुलसुम बिन्त मुहम्मद
*फ़ातिमा
## सन्दर्भ

श्रेणी:इस्लाम
श्रेणी:मुहम्मद
डोटेली भाषा

**डोटेली** या **डोट्याली** मुख्य रूप से नेपाल के सुदूर-पश्चिमांचल विकास क्षेत्र और मध्य-पश्चिमांचल विकास क्षेत्र में बोली जानेवाली एक हिंद-आर्य भाषा है। नेपाल के क़रीब 8,00,000 द्वारा मातृभाषा के रूप में बोली जानेवाली यह भाषा नेपाली से भारी रूप से प्रभावित कुमाऊँनी की एक उपभाषा है जो देवनागरी में लिखी जाती है। नेपाल का संविधान-2015 की धारा 5, भाग 1 अनुसार डोटेली को आधिकारिक भाषा का दर्जा दिया गया है।

## उत्पत्ति और इतिहास
राहुल सांकृत्यायन के मुताबिक़ 1790 तक डोटी ज़िला पर कुमाऊँ मंडल के कत्यूरी राजवंश का राज था जिसके दौरान कुमाऊँनी भाषा से डोटेली बोली की उत्पत्ति हुई थी। कत्यूरी राजवंश का आठ राज्यों में विभाजन होने के बाद डोटी राज्य की रचना हुई थी। नेपाल में डोटेली को नेपाली की ही एक बोली मानी जाती है पर विद्वानों द्वारा डोटेली को एक भिन्न और स्वतंत्र भाषा का दर्जा देने की माँग हो रही है।

## उपभाषाएँ
खुद ही कुमाँऊनी भाषा की एक उपभाषा होने के बावजूद डोटेली की बैतडेली, बझांगी और दार्चुली लगायत अन्य कुछ उपभाषाएँ भी हैं। इन उपभाषाओं में ज़्यादा अंतर नहीं है और इन उपभाषाओं को आसानी से समझा जा सकता है। नेपाल के विभिन्न ज़िलों में डोटेली को विभिन्न नाम से जाना जाता है। उन नामों को निम्न तालिका में प्रस्तुत किया गया है: 

## डोटेली और नेपाली में अंतर

## इन्हें भी देखें
* डोटेली विकिपीडिया

## सन्दर्भ

## बाहरी कड़ियाँ

* डोट्याली भाषाको राठपाठ खोज्दै गर्दा
दीपराज राणा

**दीपराज राणा** (अंग्रेजी :**Deepraj Rana**) एक भारतीय फ़िल्म और टेलीविज़न अभिनेता है। इनका जन्म इलाहाबाद में हुआ था। .

## बाहरी कड़ियाँ
* 

## सन्दर्भ

श्रेणी:अभिनेता
श्रेणी:भारतीय अभिनेता
श्रेणी:प्रयागराज के लोग
श्रेणी:जीवित लोग
सेना दिवस (भारत)

**सेना दिवस** के अवसर पर पूरा देश थल सेना की वीरता अदम्य साहस और शौर्य की कुर्बानी की दास्ताँ को बयान करता है। जगह-जगह कार्यक्रम आयोजित किए जाते हैं। दिल्ली में सेना मुख्यालय के साथ-साथ देश के कोने-कोने में शक्ति प्रदर्शन के साथ-साथ भारतीय सेना की मुख्य उपलब्धियों पर कार्यक्रमों का आयोजन किया जाता है।

**सेना दिवस**, भारत में हर वर्ष 15 जनवरी को लेफ्टिनेंट जनरल (बाद में फ़ील्ड मार्शल) के. एम. करियप्पा के भारतीय थल सेना के शीर्ष कमांडर का पदभार ग्रहण करने के उपलक्ष्य में मनाया जाता है।

उन्होंने 15 जनवरी 1949 को ब्रिटिश राज के समय के भारतीय सेना के अंतिम अंग्रेज शीर्ष कमांडर जनरल रॉय फ्रांसिस बुचर से यह पदभार ग्रहण किया था। यह दिन सैन्य परेडों, सैन्य प्रदर्शनियों व अन्य आधिकारिक कार्यक्रमों के साथ नई दिल्ली व सभी सेना मुख्यालयों में मनाया जाता है। इस दिन उन सभी बहादुर सेनानियों को सलामी भी दी जाती है जिन्होंने कभी ना कभी अपने देश और लोगों की सलामती के लिये अपना सर्वोच्च न्योछावर कर दिया।

## इतिहास
15 अगस्त 1947 को जब भारत स्वतंत्र हुआ, तब देश भर में व्याप्त दंगे-फसादों तथा शरणार्थियों के आवागमन के कारण उथल-पुथल का माहौल था। इस कारण कई प्रशासनिक समस्याएं पैदा होने लगी और फिर स्थिति को नियंत्रित करने के लिए सेना को आगे आना पड़ा। इसके पश्चात एक विशेष सेना कमांड का गठन किया गया, ताकि विभाजन के दौरान शांति-व्यवस्था सुनिश्चित की जा सके। परन्तु भारतीय सेना के अध्यक्ष तब भी ब्रिटिश मूल के ही हुआ करते थे। 15 जनवरी 1949 को फील्ड मार्शल के एम करिअप्पा स्वतंत्र भारत के पहले भारतीय सेना प्रमुख बने थे। उस समय भारतीय सेना में लगभग 2 लाख सैनिक थे। उनसे पहले यह पद कमांडर जनरल रॉय फ्रांसिस बुचर के पास था। उसके बाद से ही प्रत्येक वर्ष 15 जनवरी को सेना दिवस मनाया जाता है। के एम करिअप्पा पहले ऐसे अधिकारी थे जिन्हें फील्ड मार्शल की उपाधि दी गई थी। उन्होंने साल 1947 में भारत-पाक युद्ध में भारतीय सेना का नेतृत्व किया था।

## समारोह
### दिल्ली
सेना दिवस के उपलक्ष्य में प्रत्येक वर्ष दिल्ली छावनी के करिअप्पा परेड ग्राउंड में परेड निकाली जाती है, जिसकी सलामी थल सेनाध्यक्ष लेते हैं। 2018 में 70 वाँ सेना दिवस मनाया गया, जिसमें परेड की सलामी जनरल बिपिन रावत ने ली।

## संदर्भ (सन्दर्भ)


## इन्हें भी देखें
* सैन्य बल दिवस अन्य देशों में।
* List of important days celebrated worldwide

## सन्दर्भ

श्रेणी:भारतीय सेना
श्रेणी:भारत के वार्षिक समारोह
कैलिबर (सॉफ्टवेयर)

**कैलिबर** (calibre) इलेक्ट्रानिक-पुस्तकों (e-book) के प्रबन्धन का मुक्तस्रोत सॉफ्टवेयर है। यह कई प्लेटफॉर्मों पर चलता है, इलेक्ट्रानिक-पुस्तकों का प्रबन्धन करता है; उनका निर्माण, सम्पादन एवं पठन करता है। कैलिबर अनेकों प्रारूपों (फॉर्मत) का समर्थन करता है, जैसे आमेजन का किन्डिल, ईपब (EPUB) आदि। 

श्रेणी:मुक्तस्रोत सॉफ्टवेयर
पहनने योग्य कंप्यूटर

अंगूठाकार|स्मार्ट वॉच
**पहनने योग्य कंप्यूटर**, यह भी **शरीर जनित कंप्यूटर के रूप** में भी जाना जाता है जो लघु इलेक्ट्रॉनिक उपकरण है जोकि वाहक द्वारा कपड़ो के अन्दर, साथ में या शीर्ष पर पहने जाते हैं। पहनने योग्य इस प्रौद्योगिकी के इस वर्ग को सामान्य या विशेष उद्देश्य सूचना प्रौद्योगिकी और मीडिया के विकास के लिए विकसित किया गया है। पहनने योग्य कंप्यूटर पकड़ने में आसन और किसी और हार्डवेयर कंप्यूटर की तुलना में विशेष रूप से उपयोगी होते हैं।

## सन्दर्भ
पद गीत

पद-गायन राजस्थान में प्रचलित विधा हैं। जिसमे कलाकार ढोलक और मजिरो की सहयता से अपनी रचनाओ को संगीतमय बनाते हैं। इसमें एक मुख्य गायक होता हैं जो मेड़िया कहलाता हैं। अन्य साथी उसके द्वारा उठाये गए बोलो को लय प्रदान करते हैं।  

पद-गायन के मुख्य विषय सामाजिक व्यवस्थाओ से संबंधित होते हैं। जिनके माध्यम से रीति-रिवाजो, अंधविश्वासों पर भी कटाक्ष किये जाते हैं। तथा ये पौराणिक कथाओं या देवी-देवताओं से भी संबंधित होते हैं। 

## सन्दर्भ
1. https://web.archive.org/web/20151018171245/http://www.bhaskar.com/news/RAJ-OTH-MAT-latest-bundi-news-022004-2863033-NOR.html
2. https://web.archive.org/web/20160305212200/http://www.bhaskar.com/news/RAJ-OTH-MAT-latest-todabheem-news-061524-1998163-NOR.html
गुजरात स्थानीय प्रशासनिक चुनाव २०१५

**गुजरात स्थानीय प्रशासनिक चूनाव २०१५** के अंतर्गत गुजरात में दिसंबर में नगर निकाय और पंचायत के चूनाव हुए थे। ६ महानगर पालिका, ५६ नगरपालिका, ३१ ज़िला पंचायत और २३० तालुका पंचायतों के चूनाव हुए थे। पाटीदार अनामत आंदोलन के चलते भाजपा को बड़े पैमाने पर हार का सामना करना पड़ा था।
## महानगरपालिका
## नगरपालिका
## ज़िला पंचायत
## तालुका पंचायत
## पाटीदार अनामत आंदोलन की असर
## इन्हें भी देखें
## बाहरी कड़ियाँ

श्रेणी:चुनाव
इस्पीक (eSpeak)

**इस्पीक** (eSpeak) एक मुक्तस्रोत वाक् संश्लेषण सॉफ्टवेयर है। यह लिनुक्स, विण्डोज और अन्य प्लेटफार्मों पर उपलब्ध है।वाक् संश्लेषण के लिये यह 'फॉर्मैण्ट सिन्थेसिस विधि' (formant synthesis method) का उपयोग करता है। एक छोटा सा प्रोग्राम होने के बावजूद यह अनेकों भाषाओं में वाक् संश्लेषण का समर्थन करता है। इसकी सुविधा हिन्दी के लिये भी उपलब्ध है। इस प्रोग्राम का उपयोग करके काम करने वाले कुछ सॉफ्तएयर ये हैं - NVDA, उबन्तू, (ubuntu), OLPC, गूगल अनुवाद। 

## बाहरी कड़ियाँ
*'''इस्पीक''' का जालघर

श्रेणी:मुक्तस्रोत सॉफ्टवेयर
श्रेणी:भाषा
2015 सैन बर्नारडिनो में गोलीबारी

2 दिसंबर 2015, at 10:59 a.m. PST, सैन बर्नारडिनो में गोलीबारी जिस में 31&nbsp;लोग शिकार हुए, 14 लोग मारे गए हैं और 17 अन्य घायल हुए। गोलीबारी विकलांग लोगों के लिए बनाए गए एक सामाजिक सेवा केंद्र पर उस समय हुई जब वहां एक कार्यक्रम चल रहा था जिस में कम से कम 100 लोग शामिल थे।  प्रारंभिक रिपोर्टों के अनुसार यह राइफलों के साथ तीन निशानेबाजों का काम हो सकता है। वे एक एसयूवी में भाग गए।

एसयूवी में भाग रहे आतंकियों पर पुलिस की जवाबी कार्यवाही में दो संदिग्ध हमलावर भी मारे गए हैं। इनमें एक पुरुष और एक महिला शामिल हैं। पुलिस ने एक तीसरे व्यक्ति को हिरासत में लिया है

## प्रतिक्रिया और स्थान
सैन बर्नारडिनो फायर विभाग ने वाटरमैन एवेन्यू के 1300 ब्लॉक पर दृश्य स्पष्ट करने के लिए पुलिस के साथ एक आपात का जवाब देने के बारे में 1 1:14 पर ट्विटर पर एक संदेश पोस्ट किया। क्षेत्र में सड़कों को यातायात के लिए बंद कर दिया गया।  विकासात्मक विकलांग लोगों के साथ लोगों की सेवा के लिए 1365 साऊथ वाटरमैन एवेन्यू पर स्थित्य एक गैर-लाभकारी सुविधा, इनलैंड क्षेत्रीय केंद्र,  गोली बारी की जगह थी। 

## References

श्रेणी:संयुक्त राज्य अमेरिका
श्रेणी:कैलिफ़ोर्निया
श्रेणी:मानव हत्या
श्रेणी:अपराध
श्रेणी:आतंकवादी हमले
नोटपैड

**नोटपैड** एक शब्द संपादक है, जो माइक्रोसॉफ़्ट का कम्प्यूटर सॉफ्टवेयर है और इसका अलग अनुप्रयोग मोबाइल भी कार्य करता है। यह एक बहुत ही सामान्य लेखन अनुप्रयोग है, जो वर्ष 1985 में विंडोज 1.0 से ही इसके सभी संस्करणों के साथ उपलब्ध हो गया। यह प्रयोक्ता को केवल पाठ्य के साथ कोई भी दस्तावेज़ या प्रलेखन बनाने की सुविधा देता है।

## इतिहास
माइक्रोसॉफ़्ट ने इसे पहली बार 1983 में माइक्रोसॉफ़्ट डॉस के साथ इसका उपयोग किया। लेकिन डॉस में इसका उपयोग सीमित था, क्योंकि उसमें इसका उपयोग पूरे स्क्रीन में नहीं किया जा सकता था। लेकिन वर्ष 1985 में विंडोज संस्करण के साथ भी इस अनुप्रयोग का उपयोग किया गया। इसके सभी संस्करणों में पहले से ही *एडिट* (सम्पादन) का विकल्प होता था। इसके पुराने संस्करणों में विंडोज 95, 98, मी, 3.1 थे। इसमें किसी भी फ़ाइल के आकार की सीमा केवल 64K ही था।

## विशेषता
यह केवल CF_TEXT प्रारूप में ही पाठ्य को लेता है। कहीं से भी अनेक प्रारूप में ली गई जानकारी या पाठ्य को किसी अन्य अनुप्रयोग आदि में डालने से पूर्व इसमें डाल कर लेने पर यह सादा पाठ्य ही रखता है। जिससे उसे अन्य किसी भी स्थान पर, जहाँ केवल सादा पाठ्य ही डालना होता है, में डाल सकते हैं।

नवीनतम संस्करणों में नोटपैड में UTF-8 एन्कोडिंग का समर्थन, बहु-फ़ाइल संपादन, खोज और प्रतिस्थापन जैसी उन्नत सुविधाएँ शामिल हैं। यह प्रोग्रामर, छात्रों और सामान्य उपयोगकर्ताओं के लिए साधारण नोट्स लेने या कोड लिखने का एक तेज़ और हल्का विकल्प प्रदान करता है। विंडोज़ 10 और 11 में इसके सुधारित इंटरफ़ेस और बेहतर कार्यक्षमता के कारण यह आज भी व्यापक रूप से उपयोग किया जाता है। इसके अतिरिक्त, मोबाइल प्लेटफ़ॉर्म पर भी इसके संस्करण उपलब्ध हैं और कुछ उपयोगकर्ता इसे Linux पर Wine के माध्यम से चला सकते हैं।

## सन्दर्भ

## बाहरी कड़ियाँ
* नोटपैड पर प्रलेखन विंडोज एक्सपी हेतु (अंग्रेज़ी में)
* नोटपैड सामान्य प्रश्नोत्तर Microsoft.com पर विंडोज विस्टा हेतु (अंग्रेज़ी में)

श्रेणी:माइक्रोसॉफ़्ट सॉफ़्टवेयर